Nicolas Pletschette

Den Nicolas ("Nic") Pletschette, gebuer de 15. Februar 1882 zu Steeën, a gestuerwen den 30. September 1961Fiche 'Nicolas Pletschette' op autorenlexikon.lu. zu Rëmeleng, war e lëtzebuergesche Schoulmeeschter an Auteur.Quell, wou net anescht uginn: Cornell Meder: "Das Sammeln ist des Lehrers Lust: Zum hundertsten Geburtstag von Nic. Pletschette." d'Letzeburger Land, 19.2.1982, S.

 Säi Liewen 
Den Nic Pletschette ass an einfache Verhältnesser, als fënneft vun aacht Kanner vum Schouster Michel Pletschette a senger Fra, der Catherine Rodange, enger Niess vum Michel Rodange.

No 3 Joer Lehrernormalschoul huet hien zu Schandel als Schoulmeeschter ugefaangen, fir no 5 Joer op Rëmeleng versat ze ginn, wou e bis zum Enn blouf.

Hien huet 1932 seng éischt Publikatioun erausbruecht, Letzebuerger Schnoken, déi, gradewéi seng Biller aus der Letzebuerger Sprooch Sammlunge vu Spréchelcher a Volleksweisheete waren déi en doruechter héieren huet. 1934 schrouf e Reisebilder aus Italien, 1935 Fremde Klänge im Luxemburger Dialekt. Hien huet nach weider Sammlungen erausbruecht, ë. a. déi vun de Lidder vum Mathias Thill (1880-1936).

1936 huet e sech mam Hélène Schuh bestuet.Fiche 'Nicolas Pletschette' vum Syndicat d'Initiative Ärenzdallgemeng

1935 gouf hie Membre correspondant, 1945 membre effectif vun der sproochwëssenschaftlecher Sektioun vum Institut Grand-ducal.

Weider Publikatioune vun him waren ë. a. Mäi Letzebuerger Eckelchen (1946-1950), Der Luxemburger Lehrer im Urteil des Volkes und seiner Schriftsteller (1955-56), De Schousterpittchen (1956 an 1965) oder Rümelingen, die Stadt der roten Erde (1957).

No sengem Doud gouf zu Rëmeleng eng Strooss no him genannt.

 Wierker (Auswiel) 
 Letzebuerger Schnoken (1932 an 1945)
 Biller aus der Letzebuerger Sprôch. Riedensarten a Wîrder (1933 an 1950)
 Fremde Klänge im Luxemburger Dialekt (1935)
 Der Volksschriftsteller Heinrich Adolf Reuland (1938)
 Der Luxemburger Dorfschuster (1939)
 Kriegswolken über Rümelingen (1949)
 Mei Letzebuerger Eckelchen (1946-1950)
 Volk und Wetter (1952) 
 Der Luxemburger Lehrer im Urteil des Volkes und seiner Schriftsteller (1955-56)
 De Schousterpittchen (1956 an 1965)
 Rümelingen, die Stadt der roten Erde (1957)
 Spâss an der Letzebuerger Sprôch (1961)

 Gielchen 


 Literatur 
 Cornel Meder: Nicolas Pletschette (1882-1961). Esch-Alzette, impr. Kremer-Muller, 1965, 46 S.

Kategorie:Lëtzebuergesch Auteuren
Kategorie:Lëtzebuergeschsproocheg Auteuren
Kategorie:Däitschsproocheg Auteuren
Kategorie:Lëtzebuergesch Schoulmeeschteren
Kategorie:Gebuer 1882
Kategorie:Gestuerwen 1961
Kategorie:Chevalier de l'ordre de la couronne de chêne
Kategorie:Membere vun der Section de linguistique, d'ethnologie et d'onomastique vum Institut grand-ducal
Kategorie:Persounen, no deenen eng Struktur zu Lëtzebuerg genannt ass